
REPUBLIKA HRVATSKA						
TRGOVAČKI SUD U SPLITU	
Sukoišanska 6, Split		
				
R J E Š E N J E
		
Trgovački sud u Splitu, po sucu ovog suda Katarini Mikulić, kao stečajnom sucu, u stečajnom postupku nad stečajnom masom dužnika SALONACOOP d.d. "u stečaju" iz Drniša, zastupanoj po stečajnom upravitelju Ivanu Eteroviću iz Splita, Škrape 40, dana 17. listopada 2016. godine 
r i j e š i o      j e

I. Prihvaća se zahtjev za isplatu vjerovnika stečajne mase:
- NIKE MATIĆA, Matići gornji, Trbounje, OIB:12889372217, u iznosu od 21.200,00 kuna, 
- MILENKA LEONTIĆA, Naselje Leontići 4, Drniš, OIB: 79322725654 u iznosu od 21.200,00 kuna, 
- NEDILJKE LOVRIĆ, Ulica Ključica 4, Drniš, OIB: 92933609600 u iznosu od 21.200,00 kuna, 
- SLAVENKA MATIĆA, Matići 5, Gradac,  OIB: 57716012134, u iznosu od 21.200,00 kuna,
- MILKE VUKUŠIĆ, Šibenska 10, Drniš, OIB: 57982539341, MILANA VUKUŠIĆA Zavidovićka 36A, Drniš, OIB: 10694522515, ZORANA VUKUŠIĆA Šibenska 10, Drniš, OIB: 63365570320 kao nasljednika pok. MARKA VUKUŠIĆA u iznosu od 21.200,00 kuna,
- ZVONKA ČUPIĆA, Rudarska ulica 1, Drniš, OIB 86351342223 u iznosu od 21.200,00 kuna,
- MARINKA BILIĆA, Ključica 2, Drniš, OIB:27127948815 u iznosu od 21.200,00 kuna,
- NADE BAKOVIĆ, Kroz selo 6, Parčić, OIB: 1699422073 kao nasljednice pok. MILE BAKOVIĆA u iznosu od 21.200,00 kuna, 
- troška na ime zastupanja u sudskim postupcima tužitelja NIKE MATIĆA, MILENKA LEONTIĆA, NEDILJKE LOVRIĆ, SLAVENKA MATIĆA, MILKE VUKUŠIĆ, MILANA VUKUŠIĆA, ZORANA VUKUŠIĆA kao nasljednika pok. MARKA VUKUŠIĆA, ZVONKA ČUPIĆA, MARINKA BILIĆA, NADE BAKOVIĆ kao nasljednice pok. MILE BAKOVIĆA, protiv tuženika – stečajne mase SALONACOOP d.d. u stečaju, punomoćniku tužitelja Jošku Atlagiću, odvjetniku u Splitu u iznosu od 16.000,00 kuna u koji iznos je uračunat porez na dodanu vrijednost, 
- MATE SMOLJANOVIĆA, Zagrebačka 32, Makarska, OIB: 35005034356 u iznosu od 6.000,00 kn, 
- troška na ime zastupanja tužitelja Mate Smoljanovića protiv tuženika – stečajne mase SALONACOOP d.d. u stečaju, punomoćnici tužitelja Tatjani Marković Kuzmanić, odvjetnici u Splitu u iznosu od 2.000,00 kuna u koji iznos je uračunat porez na dodanu vrijednost.
I. Nalaže se stečajnom upravitelju stečajne mase SALONACOOP d.d. u stečaju Ivanu Eteroviću, Škrape 40, Split, OIB: 76765128473 izvršiti isplatu navedenih iznosa iz toč. I. rješenja vjerovnicima stečajne mase i njihovim punomoćnicima-odvjetnicima u roku 8 dana, po pravomoćnosti ovog rješenja.

	
Obrazloženje

U stečajnom postupku koji se vodi kod ovog suda nad stečajnim dužnikom stečaj je otvoren rješenjem ovog suda pod poslovnim brojem X ST-37/97 od 02. listopada 1997. godine. 

Na skupštini vjerovnika održanoj dana 07. lipnja 2006. godine donijeta je odluka kojoj je odobreno stečajnom upravitelju sklapanje nagodbe sa bivšim čuvarima nekretnina stečajnog dužnika lociranih u Drnišu koji su pokrenuli parnične postupke na način da tužiteljima prizna utuženi iznos glavnice, oni da se odreknu traženih pripadajućih zakonskih zateznih kamata na istu glavnicu, tužiteljima da prizna odvjetnički trošak u iznosu od 2.000,00 kuna po svakoj tužbi, svaka stranka da snosi svoje troškove sudskih pristojbi, da se tužitelji odreknu daljnjih potraživanja s osnova obavljanja čuvarske službe s tim da će se izvršenjem nagodbe provesti po odredbama SZ, tj. po namirenju troškova stečajnog postupka iz čl. 85. SZ. Na istoj skupštini vjerovnika stečajni upravitelj je dao na znanje da naprijed navedeni tužitelji utužene iznose potražuju na temelju ugovora o djelu, pa će se na te iznose platiti porezi, prirezi i doprinosi, a odvjetnički trošak će se eventualno uvećati za pripadajući PDV u slučaju da je isti u sustavu PDV-a.

Na skupštini vjerovnika dana 18. prosinca 2008. godine vjerovnici su donijeli odluku da se navedeni stečajni postupak obustavi i zaključi zbog nedostatnosti stečajne mase. 

Rješenjem od 18. prosinca 2008. godine obustavljen je i zaključen stečajni postupak.

Prilikom prijedloga za obustavu i zaključenje stečajnog postupka, stečajni upravitelj je izvijestio sud o troškovima stečajnog postupka, o prioritetima i redoslijedu naplate, te da su sudski postupci "čuvara farme" u Drnišu u tijeku kojima traže isplatu plaće temeljem ugovora o djelu, koji trošak je nastao tijekom stečajnog postupka, te su u tu svrhu rezervirana novčana sredstva za isplatu tih obveza po njihovom dospijeću. 

Podneskom od 01. travnja 2016. godine stečajni upravitelj je izvijestio sud da su sudski postupci koje su "čuvari farme" u Drnišu vodili dovršeni, te je u spis dostavio prvostupanjske i drugostupanjske odluke (list 4201-4237).  

Sud je izvršio uvid u spise ovog suda i to spis P-223/2016 u pravnoj stvari tužiteljice Nade Baković, kao nasljednice iza pok. Mile Bakovića) protiv tuženika stečajne mase Salonacoop d.d. u stečaju, te utvrdio da je i taj postupak pravomoćno dovršen, te u spis ovog suda P-91/2016 u pravnoj stvari tužitelja Mate Smoljanovića protiv tuženika stečajne mase Salonacoop d.d. u stečaju, te utvrdio da je i taj postupak dovršen sklapanje sudske nagodbe. 

Podneskom od 12. listopada 2016. stečajni upravitelj se očitovao da je iz dokumentacije koju je stečajni upravitelj preuzeo od svojih prethodnika proizašlo da su sredstva na računu stečajne mase rezervirana za slijedeće vjerovnike stečajne mase: Milka Vukušić, Milan Vukušić, Zoran Vukušić kao nasljednici iza pok. Marka Vukušića, Niko Matić, Milenko Leontić, Nediljka Lovrić, Slavenko Matić, Zvonko Čupić, Marinko Bilić, Nada Baković kao nasljednica pok. Mile Bakovića i Mate Smoljanović, međutim, za isplatu u potpunim iznosima prema pravomoćnim odlukama nema dovoljno sredstava, pa će se raspoloživi iznos rezerviranih sredstava podijeliti svim vjerovnicima stečajne mase u jednakom iznosu, osim Mati Smoljanoviću u iznosu od 6.000,00 kuna prema prijedlogu stečajnog upravitelja. Za Dragana Podruga je naveo da je rješenjem Visokog trgovačkog suda broj Pž-1661/16-3 od 22. ožujka 2016. godine potraživanje navedenog vjerovnika otklonjeno. Za Jandru Lovrića je naveo da je navedeni vjerovnik preminuo 2008. godine, a ostavinsko rješenje njegovi nasljednici nisu dostavili u parničnom postupku koji navedeni vjerovnik vodi protiv stečajne mase Salonacoop d.d., te predlaže raspodjelu pojedinačno navedenim vjerovnicima stečajne mase po prijedlogu sporazuma koji dostavlja u privitku svog podneska (list spisa 4253-4260). 

Zakonom o izmjenama i dopunama Stečajnog zakona (NN 123/03) koji je stupio na snagu 30. kolovoza 2003. u članku 30. je navedeno da se iza čl. 87. dodaje čl. 87.a., a čl. 59. ZIPSZ je određeno da se na stečajne postupke pokrenute do stupanja na snagu ovoga zakona primjenjuju odredbe ovog zakona. 

Navedenim čl. 87.a st.2. Stečajnog zakona ("Narodne novine" broj 44/96, 29/99, 129/00, 123/03, 82/06, 116/10, 25/12, 133/12 i 45/13, dalje SZ) propisano je da prije zaključenja stečajnoga postupka stečajni će upravitelj, uz suglasnost stečajnoga suca, dio stečajne mase izdvojen u smislu odredbe stavka 1. ovoga članka položiti kod suda ili javnog bilježnika. Nakon zaključenja stečajnoga postupka o isplati iz položenog novca odlučuje stečajni sudac na temelju zahtjeva pojedinih vjerovnika stečajne mase vodeći računa o potrebi da se osiguraju odgovarajuća sredstva za isplatu onih vjerovnika koji za ostvarenje svojih tražbina još uvijek ne raspolažu ovršnom ispravom ili drugom valjanom pravnom osobom.

Člankom 87. SZ propisano je da u ostale obveze stečajne mase spadaju obveze:1. zasnovane radnjama stečajnoga upravitelja ili na drugi način upravljanjem, unovčenjem i podjelom stečajne mase, a koje ne spadaju u troškove stečajnoga postupka, 2. tražbine odvjetnika za pružene usluge tijekom posljednjih šest mjeseci prije otvaranja stečajnoga postupka u svezi sa zaštitom i ostvarenjem prava dužnika koja ulaze u stečajnu masu, 3. iz dvostranoobveznih ugovora ako se njihovo ispunjenje traži za stečajnu masu ili mora uslijediti nakon otvaranja stečajnoga postupka, 4. na temelju neosnovanoga obogaćenja mase, 5. tražbine zaposlenika stečajnoga dužnika nastale nakon otvaranja stečajnoga postupka, dok je stavkom 2. istog članka navedeno da obveze koje je preuzeo privremeni stečajni upravitelj, ovlašten raspolagati imovinom dužnika do otvaranja stečajnoga postupka, smatraju se obvezama stečajne mase. Isto vrijedi i za obveze iz nekoga trajnoga obveznoga odnosa ako je privremeni stečajni upravitelj primio protučinidbu za imovinu kojom je upravljao.

Budući je ovaj stečajni postupak zaključen, a ostvarili su se uvjeti za isplatu dijela rezerviranog i položenog iznosa temeljem zahtjeva pojedinih vjerovnika stečajne mase kojima je potraživanje dospjelo, odlučeno je kao u izreci pod toč. I. ovog rješenja, vodeći računa o osiguranju odgovarajućih sredstava za isplatu vjerovnika koji još uvijek ne raspolažu ovršnom ispravom ili drugom valjanom pravnom osnovom, a što se odnosi na vjerovnika stečajne mase Jandru Lovrića, odnosno njegove nasljednike kada se postupak nastavi u odnosu na iste. 

Slijedom navedenoga, riješeno je kao u izreci ovog rješenja.  


U  Splitu, dana 17. listopada 2016. godine 

	SUDAC 


Katarina Mikulić 


PRAVNA POUKA: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda u 2 primjerka, a u roku od 8 dana od dana dostave rješenja.
						
DNA:
- stečajnom upravitelju
- vjerovnicima stečajne mase: Milka Vukušić, Milan Vukušić, Zoran Vukušić kao nasljednici iza pok. Marka Vukušića, Niko Matić, Milenko Leontić, Nediljka Lovrić, Slavenko Matić, Zvonko Čupić, Marinko Bilić, Nada Baković kao nasljednica pok. Mile Bakovića po punomoćniku Jošku Atlagiću, odvjetniku u Splitu
- vjerovniku stečajne mase Mati Smoljanoviću po punomoćnici Tatjani Marković Kuzmanić, odvjetnici u Split
- e-oglasna ploča Trgovačkog suda u Splitu
- spis 

